અત્યાધુનિક ઇઝરાયેલી ટેકનોલોજીના ‘‘ઇન્ટેલીજન્ટ પેટ્રોલીંગ સીસ્ટમ‘‘ ના પ્રયોગ ધ્વારા માનવીય મર્યાદાઓમાં ઘટાડો કરી ભીડમાં પેટ્રોલિંગ દરમિયાન જાણીતા ગુન્હેગારોને સહેલાઇથી ઓળખી શકાશે. રાજકોટ શહેર પોલીસ મેળાવડામાં બનતા ગુના અટકાવવા, તેમાં રહેલા શંકાસ્પદ આરોપીઓને શોધી કાઢવા માટે નવતર પદ્ધતિ અપનાવવા માટે જઇ રહી છે. સુરક્ષા પ્રણાલિમાં અવ્વલ રહેલા ઇઝરાયેલમાં જે ટેક્નોલોજીનો ઉપયોગ થાય છે, એ ‘‘ઇન્ટેલિજન્ટ પેટ્રોલીંગ સીસ્ટમ’’નો ભારતમાં સર્વપ્રથમ વખત રાજકોટ શહેરના લોકમેળામાં ઉપયોગ થવા જઇ રહ્યો છે.